b'\n_START_ARTICLE_\nVitalitetsenteret Frivilligsentral\n_START_PARAGRAPH_\nVitalitetsenteret Frivilligsentral SA er en privat politisk og religi\xc3\xb8s uavhengig interesseorganisasjon som ble opprettet i Bergen i 2003. Frivilligsentralen ligger inne p\xc3\xa5 Vitalitetssenteret som ligger i Wolffsgate 12, 5006 Bergen._NEWLINE_Organisasjonen jobber for \xc3\xa5 stimulere til \xc3\xb8kt frivillig innsats og \xc3\xa5 skape flere m\xc3\xb8tepunkter mellom mennesker i lokalsamfunnet. M\xc3\xa5let er \xc3\xa5 initiere og f\xc3\xb8lge opp prosjekter som oppst\xc3\xa5r fra grasrota, og som er til lokalsamfunnets beste. De jobber med \xc3\xa5 bygge ned fordommer, \xc3\xb8ke mangfoldet og \xc3\xa5 \xc3\xb8ke deltakelsen til ekskluderte og passive grupper i befolkningen. Sentralen er en arena for lokalt utviklings-og n\xc3\xa6rmilj\xc3\xb8arbeid, og en m\xc3\xb8teplass og brobygger mellom enkeltmennesker, frivillige lag, organisasjoner, og det offentlige.\n_START_SECTION_\nOrganisering\n_START_PARAGRAPH_\nVitalitetsenteret Frivilligsentral SA er organisert som en livssynsn\xc3\xb8ytral sammenslutning av organisasjoner med vekslende medlemstall, vekslende kapital og begrenset ansvar. \xc3\x85rsm\xc3\xb8tet er Frivilligsentralens \xc3\xb8verste organ. \xc3\x85rsm\xc3\xb8tene arrangeres innen 15. mars hvert \xc3\xa5r og er \xc3\xa5pne for alle interesserte. Eierne av Frivilligsentralen har stemmerett. \xc3\x85rsm\xc3\xb8tet velger styre. Styret best\xc3\xa5r av fem faste medlemmer, fire varamedlemmer og en sekret\xc3\xa6r.\n_START_SECTION_\nKilder\n_START_PARAGRAPH_\nOffisielt nettsted Bes\xc3\xb8kt 11.03.2015'